jkorsvik/nowiki_second_scrape_merged huggingface dataset:
Republikken Baden

Republikken Baden (tysk: Republik Baden) var en tysk stat i mellomkrigstiden under Weimarrepublikken. Staten overtok etter storhertugdømmet Baden i 1918. Nå er området en del av delstaten Baden-Württemberg.


== Referanser ==
Hasleveien (Oslo)

Se pekerside for flere forekomster av Hasleveien.Hasleveien (3–49, 4–70) er en vei i bydel Grünerløkka i Oslo. Den starter fra Trondheimsveien like ovafor Carl Berners plass, og snor seg opp til bolig- og industriområdene på Frydenberg og Hasle til den munner ut i Grenseveien.
Nr 3–5 er det gamle industrianlegget Hasle Brug. Det er (2008) planlagt delvis ombygd til en større barnehage. På motsatt side ligger tre mindre trehus (nr 4–8) og et eldre næringsbygg i tegl (nr 10). Området her (mellom Hasleveien og Trondheimsveien) er foreslått bebygd med butikker og boliger.
Nr 9–13 er studentboliger for Oslo- og Akershushøgskolenes studentsamskipnad (Carl Berner studenthus fra 2001; Streken Arkitekter). På motsatt side ligger fire nye lammellblokker med adresse til Sinsenveien 5–9.
Deretter følger en del blandet bebyggelse: næringslokaler, til dels ombygd til boliger, boligblokker og en villa (nr 30).  Veien krysser så Gjøvikbanen, og passerer gjennom villaområdet Frydenberg. Nr 25–27 utgjør (sammen med hus i Fjordgløttveien) Hasleby, en hageby i tegl bygd som arbeiderboliger for Freia i 1912 (arkitekter Christian Morgenstierne og Arne Eide). Hagebyen blei i 1987 med boliger i Frydenbergbakken (arkitekter HRTB, landskapsarkitekt Per Gustavsson). 
Hasleveien passerer så langs ei stor industritomt, der ABB (nr 50) og Asea Per Kure (Frydenbergveien 48) tidligere holdt til. Her bygges/er bygd (2008) boligfeltet Frydenberg med blokker av ulik høyde.
Veien svinger så inn i villastrøket på Hasle og ender til slutt i Grenseveien like ovafor dennes kryss med Økernveien.
Dikteren Rudolf Nilsen bodde fra han var 17 år og til han giftet seg, i Hasleveien 40.


== Litteratur ==
Knut Are Tvedt, red. (2010). «Hasleveien». Oslo byleksikon (5. utg.). Oslo: Kunnskapsforlaget. s. 233. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (H)». Oslo kommune. Arkivert fra originalen 29. juli 2014. Besøkt 22. august 2015.
Hasleveien

Hasleveien finnes flere steder:

Hasleveien (Oslo)
Hasleveien (Hafslundsøy)
Hasleveien (Nesoddtangen)
Hasleveien (Dilling)
Haslevegen (Stranda)
Haslevegen (Ørsta)
Haslevegen (Volda)
Haslevegen (Gol)
Nedre Haslevei (Sandefjord)
Øvre Haslevei (Sandefjord)
Andrew Stanton

Andrew Christopher Stanton jr. (født 3. desember 1965 i Rockport, Massachusetts) er en regissør, manusforfatter, filmprodusent og stemmeskuespiller fra USA, kjent for å ha regissert Pixars animerte langfilm Oppdrag Nemo fra 2003, som vant Oscar for beste animasjonsfilm og science fiction animasjonsfilmen WALL·E fra 2008. 


== Filmografi ==
1998 – Småkryp
2003 – Oppdrag Nemo
2008 – WALL·E
2012 – John Carter


== Eksterne lenker ==
(en) Andrew Stanton – kategori av bilder, video eller lyd på Commons 
(en) Andrew Stanton på Internet Movie Database 
(sv) Andrew Stanton i Svensk Filmdatabas 
(da) Andrew Stanton på Filmdatabasen 
(da) Andrew Stanton på Scope 
(fr) Andrew Stanton på Allociné 
(en) Andrew Stanton på AllMovie 
(en) Andrew Stanton hos The Movie Database 
(en) Andrew Stanton hos Behind The Voice Actors 
(en) Andrew Stanton hos Rotten Tomatoes
Vestfjorden (Svalbard)

For andre fjorder med samme navn, se Vestfjorden.Vestfjorden er en arm av Wijdefjorden på nordsida av Spitsbergen på Svalbard. Den er 18 km lang, og har innløp mellom Krosspynten i nord og Kapp Petermann i sør. Øst for Kapp Petermann fortsetter Wijdefjorden sørover som Austfjorden. Fjellet Gråkammen ligger på østsida av fjorden. Fra fjordbotnen går Vestfjorddalen videre innover, og fra vestsida av fjorden går Landingsdalen mot vest. 


== Kilder ==
Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).


== Eksterne lenker ==
Vestfjorden Stadnamn i norske polarområde, Norsk polarinstitutt
Joachim Calmeyer

Joachim Calmeyer (født 23. juni 1931 i Oslo, død 26. desember 2016 i Grue) var en norsk skuespiller.
Calmeyer var statist ved Folketeatret (1952) og arbeidet deretter under Claes Gill ved Rogaland Teater (1953–60), under Tormod Skagestad ved Det norske teatret (1960-63, 1990-91) og dessuten ved Nationaltheatret under åtte teatersjefer (1964–2001).
Han hadde flere roller i Fjernsynsteatret og Riksteatret, og kortere opphold ved Hålogaland Teater (1972–73), Den Nationale Scene (1973–76) og Trøndelag Teater (1985–86).
Hans 26 Henrik Ibsen-roller er rekord. Calmeyer hadde også en rekke filmroller.Han var gift med Elisabeth Høye Calmeyer, og de hadde gård på Namnå. Han var (sammen med blant andre Anne Marie Ottersen, Jan Erik Vold og Peter Lindbæk) med i «S-klubben af 1980», en forening for tilhengere av skøyteløp.
Calmeyer var bror til jazzmusiker Ola Calmeyer, tekstilkunstner Sidsel Calmeyer og kulturjournalist Bengt Calmeyer, samt far til Thomas Calmeyer, Gitte Calmeyer, Jacob Calmeyer og Mathias Calmeyer. 
Calmeyer vokste opp i Tromsø. Moren var danser.


== Priser ==
Per Aabels ærespris 1988
St. Olavs Orden, ridder av 1. klasse 2001.
Amandakomiteens Ærespris 2012


== Referanser ==


== Eksterne lenker ==
(en) Joachim Calmeyer på Internet Movie Database 
(no) Joachim Calmeyer hos Nationaltheatret 
(no) Joachim Calmeyer hos Sceneweb 
(sv) Joachim Calmeyer i Svensk Filmdatabas 
(da) Joachim Calmeyer på Filmdatabasen 
(da) Joachim Calmeyer på Scope 
(fr) Joachim Calmeyer på Allociné 
(en) Joachim Calmeyer på AllMovie 
(en) Joachim Calmeyer hos The Movie Database
Austfjorden (Svalbard)

Austfjorden er den innerste delen av Wijdefjorden på nordkysten av Spitsbergen på Svalbard. Fjorden er rundt 32 km lang og 4-6 km bred. Den starter på østsida av Kapp Petermann. Vest for Kapp Petermann går Vestfjorden mot sørvest. 
Innerst i Austfjorden munner Mittag-Lefflerbreen ut i fjorden. På vestsida ligger Høegdalen og Zeipeldalen, og på østsida Smutsdalen. På østsida av fjorden munner Stubendorffbreen ut i fjorden. Tryggvebreen er en annen bre som strekker seg nedover mot fjorden. 


== Referanser ==
Ali Al Gashamy

Ali Al Gashamy (født 20. november 1989 i Samawa i Irak) er en  norsk fotballspiller som spiller for  FC Flora. Kristiansanderen har tidligere spilt for Våg, IK Start og Vindbjart og er midtbane- og angrepsspiller. Han kommer fra bydelen Vågsbygd i Kristiansand.
Al Gashamy spilte for Start før han dro videre på lån og permanent overgang til Vindbjart. April 2010 signerte Al Gashamy for FC Flora Tallinn i Estland.
Han har siden spilt for Jerv, GW Bulldogs og Detroit City FC.
Han er assistenttrener for GW Bulldogs.


== Referanser ==


== Eksterne lenker ==
(en) Ali Al Gashamy – Transfermarkt 
(no) Ali Al Gashamy – Norges Fotballforbund 
Aftenposten – Kristiansander klar for proffspill i Estland
Fædrelandsvennen – Valgte Start foran Vindbjart
Fædrelandsvennen – Start 2 er bedre enn Start
Sidsel Calmeyer

Artikkelen er om tekstilkunstner Sidsel Calmeyer Karlsen.  Se annet sted for den bergenske veverske Sissel Calmeyer (1941)Sidsel Calmeyer Karlsen (født 13. september 1941 i Horten) er en norsk billedveverske.
Hun studerte ved  Statens Håndverks- og kunstindustriskole (1958–1962) og var en periode i lære hos Synnøve Anker Aurdal. Hun har vært representert på Høstutstillingen og har hatt en rekke separat- og kollektivutstillinger. Hun har også hatt flere offentlige utsmykningsoppdrag og har hatt flere sentrale verv som i Bildende Kunstneres Styre og som formann for Norske Tekstilkunstnere.Hun er bosatt på Fagerstrand (1974) og er søster til musiker Ola Calmeyer, skuespiller Joachim Calmeyer og journalist Bengt Calmeyer.


== Premier ==
Statens garantiinntekt for kunstnere
Oslo bys kulturstipend
Statens arbeidsstipend


== Referanser ==
Austfjorden

For fjorden på Svalbard med samme navn, se Austfjorden (Svalbard).Austfjorden er en fortsettelse av Fensfjorden i kommunene Masfjorden og Alver i Hordaland. Den er rundt 20 kilometer lang, og går i sørøstlig retning til Eidatrædet like nord for Ostereidet. Fra Ostereidet er det bare litt over 1,5 kilometer over til Osterfjorden på motsatt side. Austfjorden starter mellom Ådnøyna i sør og Kvamsøya i nord. Nord for Kvamsøya går Masfjorden nordover. Austfjorden har en fjordarm kalt Hindnesfjorden, som går parallelt med Austfjorden, og som igjen har en fjordarm kalt Dalafjorden.På nordsida av Austfjorden går det flere dype viker nordover. Den første av disse er den to kilometer lange Mjangersvågen med Mjanger i bunnen. De to neste er Nordkvingevågen inn til Nordkvingo og Sørekvingevågen inn til Sørkvingo. Mellom disse to vågene ligger neset Melshovden. Litt lenger inn i fjorden ligger Kjekallevågen hvor det er bygd ei veifylling og ei bru ytterst i vågen langs Fv374. Vest for Kjekallevågen ligger innløpet til Hindnesfjorden. Herfra strekker Austfjorden seg 6 kilometer lengre sørøstover, mens Hindnesfjorden går ytterligere to kilometer lenger inn. 
Deler av handlingen i dokumentarfilmen Folk ved fjorden foregår langs Austfjorden.


== Referanser ==
Mirakel

For Steinar Engelbrektson Band-albumet fra 2006, se Mirakel (album)
Et mirakel (fra latin miraculum av mirari = undre seg) eller et under, er en uforklarlig eller uforståelig, positiv eller spesiell hendelse, gjerne noe overnaturlig, altså noe som bryter med naturlovene, eller noe som angivelig skyldes guddommelige krefter.  
Betegnelsen er  historisk benyttet i minst tre ulike forbindelser:

Religiøs betydning: En guddoms eller åndsmakts inngripen i hendelser på jorden. Eksempler på fantastiske begivenheter i religiøse fortellinger er jødenes flukt fra Egypt og flere av Jesu handlinger, blant annet oppstandelsen fra de døde.
Verdens syv underverker: Gammel betegnelse: «De syv mirakler».
Folkelig tale: I uttrykk og forestillinger som «jeg kan ikke utføre mirakler, men skal gjøre så godt jeg kan»,, «miraklenes tid er ikke forbi» og «det er et mirakel at det gikk bra.»


== Referanser ==
Brødrene av Felleslivet

Brødrene av Felleslivet (latin:Fratres communis vitæ) var et fellesskap som ble dannet i  1384 av klerikeren Florens Radewijnszoon (død 1400) i Deventer i Nederlandene, etter at hans lærer, mystikeren og botspredikanten Gerrit de Groote (død 1384), allerede hadde gitt støtet det i Deventer ved å danne et søsterhus for kvinner som uten å være nonner forpliktet seg til lydighet mot deres «mesterske» og kyskhet og til å leve av sine henders verk.
Snart oppstod det rundt i Nederlandene og Tyskland lignende "broderhus" (fraterhus) for prester og legfolk som uten munkeregel ("Brødre av den gode Vilje") levde et "fællesliv" med felleseie og felles andaktssamlinger (collationes, hvorfor de også ble kalt kollatiebrødre) og særlig beskjeftiget seg med undervisning og avskrivning av bøker. Forgjeves forsøkte tiggermunkene å reise storm mot dem. Brødrene af Felleslivet styrket sin sak ved tildels å slutte sig til augustinerkorherrene. I  1387 grunnla de i Windesheim mellom Deventer og Zwolle et korherrekloster som snart ble midtpunkt for en del nederlandske og tyske klostre, som sammen dannet Windesheimkongregasjonen. De nordligste av disse klostre var Segeberg og Bordesholm i Holstein. Det mest berømte var klostret på Agneteberget ved Zwolle, der Thomas a Kempis utfoldet sin betydningsfulle forfattervirksomhet.
Brødrene av Felleslivet var således dels regulære kanniker under klostertukt, dels friere samfunn. Men felles for alle var deres virke for kristelig inderlighet med anstrøk av mystikk (Henrik Mande og Thomas a Kempis), for lesning av Bibelen og andaktsbøker – som regel på morsmålet, noe som ikke minst ble fremmet av Gerhard Zerboldt av Zutphen (død 1398) – , videre for forkynnelse, skolevesenet, for bokavskrivning (senere boktrykking og bokbinding).
Flere av Brødrene av Felleslivet kan sies å ha uttrykt enkelte av den senere protestantiske formasjons tidligere kampsaker. Blant dem var Johan Wessel Ganfort (død 1489), som kritiserte den katolske lære om bot og avlat. Martin Luther og Philipp Melanchthon hadde sympati for Brødrene av Felleslivet, og mange av dem sluttet seg til reformasjonen. Delvis derfor tapte deres samfunn imidlertid sin betydning, og på 1600-tallet ble de siste av brødrehusene opphevet.


== Litteratur ==
Wolfgang Leesch, Ernest Persoons, Anton G. Weiler (utg.): Monasticon Fratrum Vitae Communis. Bind 2: Deutschland (= Archives et Bibliothèques de Belgique / Archief- en Bibliotheekwezen in Belgie. Numéro Spécial, Extranummer 19), Archives et Bibliothèques de Belgique, Brüssel 1979.
Franz-Josef Heyen: Die Brüder vom Gemeinsamen Leben in St.German. In: Neues Trierisches Jahrbuch 1962. Verein Trierisch im Selbstverlag, 1962, S. 16.


== Se også ==
Devotio moderna
Philip Francis Thomas

Philip Francis Thomas (født 12. september 1810 i Easton i Maryland, død 2. oktober 1890 i Baltimore) var en amerikansk advokat og demokratisk politiker kjent som USAs 23. finansminister under president James Buchanan i perioden mellom 12. desember 1860 og 14. januar 1861.


== Biografi ==
Francis Thomas ble uteksaminert fra Dickinson College i Pennsylvania i 1830 før han videre studerte rettsvitenskap og innledet sin karriere som advokat i hjembyen Easton. I 1836 var han delegat til delstaten Marylands konstutisjonskonvensjon, og i årene 1838, 1843 og 1845 ble han innvalgt til Maryland House of Delegates, som var underhuset i delstatens lovstiftende forsamling. Francis Thomas var medlem av representantenes hus i perioden mellom 1839 til 1841 og guvernør i Maryland i perioden mellom 1848 til 1851.
Da den daværende finansministeren Howell Cobb gikk av i desember 1860 ble Francis Thomas motvillig utnevnt til landets neste finansminister av president James Buchanan. På grunn av trusselen fra sørstatene som eskalerte i landet fantes det ikke tillit til USAs økonomi. Rett etter å ha tiltrådt som finansminister måtte han forsøke å finansiere utbetalingen av renten til USAs statsgjeld ved hjelp av salg av statsobligasjoner. Bankene i nordstatene hadde ikke tillit til regjeringen og var skeptiske til å kjøpe statsobligasjoner, ettersom de var redde for at summene skulle havne i sørstatene. Francis Thomas avgikk allerede etter en måned i embetet som følge av at han ikke klarte å fremskaffe lånet.
Francis Thomas ble igjen innvalgt til Maryland House of Delegates i 1863 og var medlem av USAs senat fra Maryland i perioden 1867 til 1868, men uten å kunne delta i senatets arbeidsoppgaver. Mellom 1875 til 1877 var han på nytt medlem av representantenes hus, mens han i 1878 mislyktes i å bli innvalgt i senatet. Det samme året, samt i 1883, ble han valgt inn til Maryland House of Delegates. Philip Francis Thomas døde den 2. oktober 1890 i Baltimore og ble senere begravet ved Spring Hill Cemetery i hans hjemby Easton i Maryland.


== Referanser ==


== Eksterne lenker ==
(en) Philip Francis Thomas – kategori av bilder, video eller lyd på Commons 
(en) Philip Thomas – galleri av bilder, video eller lyd på Commons 
(en) Philip Francis Thomas hos Amerikas forente staters kongress' biografiske kartotek 
(en) Philip Francis Thomas hos American National Biography 
(en) Treas.gov – Philip F. Thomas (1860–1861) – Biografien til Thomas hos U.S. Department of the Treasury.
Arcoxia

Etoricoxib, også kjent under merkenavnet Arcoxia er en selektiv cyklooksygenase-2 (COX-2) hemmer fra Merck & Co. med følgende indikasjoner: Symptomatisk behandling av artrose (OA), revmatoid artritt (RA) og ved smerte og tegn på inflammasjon assosiert med akutt urinsyregikt.
Cyklooksygenase er ansvarlig for dannelsen av prostaglandiner. To isoformer, COX-1 og COX-2, er identifisert. COX-2 er den isoformen av enzymet som lar seg indusere av pro-inflammatoriske stimuli og antas primært å være ansvarlig for syntesen av prostanoide mediatorer for smerte, inflammasjon og feber. COX-2 er også involvert i eggløsning, implantasjon og lukking av ductus arteriosus, regulering av nyrefunksjon og funksjoner i sentralnervesystemet (feberinduksjon, smerteoppfattelse og kognitiv funksjon). Det kan også spille en rolle i legingen av sår som f.eks etter operasjon av hemoroider, en tablett 90mg hver dag en uke etter operasjon. COX-2 er identifisert i vev rundt magesår hos mennesker, men dets relevans for leging av sår er ikke klarlagt.
Mon Plaisir

Mon Plaisir er en lysthuspaviljong i Fjellveien, nord for Mulelven, i Sandviken i Bergen. Som en del av parkanlegget til lyststedet Christinegård ble paviljongen oppført av Michael D. Prahl rundt 1836. Trebygningen er formet som et lite romersk tempel med joniske søyler. Den franske teksten «MON PLAISIR» er påmalt tempelfrontens frise og betyr min glede.
Utsiktspaviljongen ble fredet i 1927 og eies i dag av Bergen kommune.


== Eksterne lenker ==
(no) Bergen byleksikon på nett, om Mon Plaisir
«Mon Plaisir». Kulturminnesøk. Riksantikvaren – Direktoratet for kulturminneforvaltning. 
(no) Flere foto fra UIB
EM i friidrett 1938 – 100 meter menn

Øvelsen 100 meter menn ved EM i friidrett 1938 ble avholdt i Paris, Frankrike den 3. og 5. september.Erik Sjøvall representerte Norge og kom til semifinalen. 


== Rekorder ==
Mesterkskapsrekord før denne konkurransen:

Det ble satt ny mesterskapsrekord under konkurransen:


== Resultater ==


=== Forsøksheat ===
3. september


==== Heat 1 ====


==== Heat 2 ====


==== Heat 3 ====


==== Heat 4 ====


=== Semifinaler ===
3. september


==== Semifinale 1 ====


==== Semifinale 2 ====


=== Finale ===
3. september


== Deltakelse ==


== Referanser ==


== Eksterne lenker ==
Resultater
Norske EM-deltakere
A’ Mharconaich

A' Mharconaich er et fjell i Skottland, det ligger i fjellrekken Grampian-fjellene i regionen Highland. A' Mharconaich har en høyde på 975 meter over havet. Det har en primærfaktor på 114.
Etter britisk klassifisering av fjell regnes A' Mharconaich som en «munro» og en «marilyn».


== Referanser ==
Goma

Goma er en by i Nord-Kivu i den østlige delen av Den demokratiske republikken Kongo, med et innbyggertall på cirka 1 000 000 (2012). Byen ligger ved bredden av Kivusjøen, som danner grense til nabolandet Rwanda. Nettopp beliggenheten tett ved Rwanda medførte at Goma i 1994 ble utsatt for en massiv flyktningestrøm under folkemordet i Rwanda.
Områdene nord for byen er vulkansk aktivt, Nyiragongo (10-12 km nordover), og Nyamuragira (ca 25 km nordover) har begge hatt massive utbrudd i løpet av de siste 20 år, og i 2021 er det meste av Gomas befolkning på flukt fra aske og lava etter det foreløpig siste utbruddet i Nyiragongo.


== Referanser ==
Bimodal fordeling

Bimodal fordeling er en kontinuerlig sannsynlighetsfordeling med to ulike moduser. Disse opptrer som distinkte topper (lokale maksima) i sannsynlighetsfunksjon, som vist i Figur 1.
Eksempler på variable med bimodal fordeling omfatter tiden mellom utbrudd av visse geysirer, Galaksefarge, størrelsen til maur, alderen til hendelsen Hodgkin's lymfoma, hastigheten på inakriveringen av medisinen isoniazid hos voksne, og absolutt lysstyrke til novaer.
Bimodal fordeling er et vanlig brukt eksempel på hvordan statistikk som gjennomsnitt, median, og standardavvik kan være feilaktig når det brukes tilfeldig fordeling. For eksempel, i fordelingen i Figur 1, ville gjennomsnittet og medianverdien være omtrent null, selv om null ikke er en typisk verdi. Standardavvik er også svært høyt, selv om avvik for hver normalfordeling er relativt liten.


== Referanser ==
A’ Chràlaig

A' Chràlaig er et fjell i Skottland, det ligger i regionen Highland. A' Chràlaig har en høyde på 1 120 meter over havet. Det har en primærfaktor på 768 meter, og rangeres med det som nummer 38 av fjell på De britiske øyer sortert etter primærfaktor.
Etter britisk klassifisering av fjell regnes A' Chràlaig som en «munro» og en «marilyn».


== Referanser ==
Canon EOS 5D Mark II

Canon EOS 5D Mark II er et 21,1-megapikslers digitalt speilreflekskamera laget av Canon Inc. Kameraet har en bildebrikke som måler 36 x 24 mm (samme format som det populære 35 mm småbildeformatet 135-film). Kameraet ble annonsert 17. september 2008, og overtok for forgjengeren Canon EOS 5D.
Forbedringer i forhold til 5D: 

21,2 megapiksler CMOS-sensor (5 616 x 3 744 piksler)
SRAW1 modus (10 megapixel/3 861 x 2 574 piksler)
SRAW2 modus (5,2 megapixel/2 784 x 1 856 piksler)
98% søkerdekning, 0,71x forstørrelse
Videomodus med full HD på 1 920x1 080, eller Standard_Definition_TV!SD på 640x480, opp til 4GB @ 30fps
Monofoni mikrofon for lyd under videoinnspilling og en høyttaler for avspilling
3,9 bilder per sekund kontinuerlig opptak
DIGIC IV-bildeprosessor
Maksimalt 310 store JPEG-bilder i én serie med et UDMA-kort
3,0" LCD-skjerm med 640x480 VGA-oppløsning (307 200 piksler/921 600 prikker)
Live view med kontrastgjenkjennende autofokus
HDMI videoutgang for høyoppløselig visning på TV
Mikrofoninngang
ISO 100-6 400 (utvidbart via Egendefinert Funksjon: L (50), H1 (12 800), og H2 (25 600))
Integrert sensorrensesystem.


== Firm- og programvare ==
Siste firmwareversjon er 2.0.8 (19. oktober 2010)


== Referanser ==


== Eksterne lenker ==
[1] - Bilder tatt med kameraet
William M. Meredith

William Morris Meredith (født 8. juni 1799 i Philadelphia, død 17. august 1873 i Philadelphia) var en amerikansk advokat og politiker i whigpartiet kjent som USAs 19. finansminister under president Zachary Taylor i perioden mellom 8. mars 1849 og 22. juli 1850.


== Biografi ==
Meredith begynte sin karriere med å studere ved University of Pennsylvania, før han fortsatte på sin karriere som ferdigutdannet advokat i 1817. Han var medlem av delstaten Pennsylvanias lovstiftende forsamling i perioden mellom 1824 til 1828 og ordfører for byrådet i Philadelphia i perioden mellom 1834 til 1849. I 1841 var han aktor for Pennsylvanias østre disktrikt.
Han ble utnevnt til landets neste finansminister av president Zachary Taylor i mars 1849, ettersom Taylor ville ha en politiker fra whigpartiet fra Pennsylvania i sitt kabinet. Meredith var en sterk motstander til frihandel og de tollsenkningene som forgjengeren Robert J. Walker hadde fått igjennom. Han ville støtte arbeideren i USA, som ble tvunget til å konkurrere med dårlig betalt arbeidskraft fra Europa. Hans fremste innsats som minister var finansdepartementets årlige rapport for 1849, der han argumenterte for proteksjonisme.
Statsgjelden hadde økt forut til hans periode på grunn av den meksikansk-amerikanske krigen og annekteringen av California, og Meretdith fikk dermed et ytterligere argument for behovet av høyere tollsatser. USA fikk ikke høyere tollsatser mens Meredith var minister på grunn av hans avgang sammen med resten av Taylors kabinet i juli 1850. I tiden etter ministerperioden arbeidet han som advokat, og som attorney general i Pennsylvania fra 1861 til 1867. Meredith døde den 17. august 1873 i hjembyen Philadelphia.


== Referanser ==


== Eksterne lenker ==
(en) William M. Meredith – kategori av bilder, video eller lyd på Commons 
(en) William M. Meredith – galleri av bilder, video eller lyd på Commons 
USTreas.gov – William M. Meredith (1849–1850) – Biografien til Meredith hos U.S. Department of the Treasury.
Millercenter.org – William M. Meredith (1849–1850) – Biografien til Meredith hos Miller Center of Public Affairs.
Am Basteir

Am Basteir (skotsk gælisk: Am Baisteir)er et fjell i Skottland, lokalisert  i regionen Highland. Am Basteir har en høyde på 934 meter over havet, og en primærfaktor på ca. 55 meter. Am Basteir er del av Cuillinfjellene på øya Skye på vestkysten.
Etter britisk klassifisering av fjell regnes Am Basteir som en «munro».


== Referanser ==
Cassandra

Cassandra er et kvinnenavn med opprinnelse i greske Κασσανδρα (Kassandra), som er avledet av κεκασμαι (kekasme), «skinne», og ανδρος (andros), genitiv av ανηρ (anir), «mann».


== Utbredelse ==
Cassandra var et vanlig navn i England i middelalderen. Det er i dag et nokså uvanlig navn, men har økende popularitet. Det er mest utbredt i engelsk- og fransktalende land.
Tabellen nedenfor gir en detaljert oversikt over populariteten til kvinnenavnet Cassandra og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Cassandra Peterson (f. 1951), amerikansk skuespiller
Cassandra Wilson (f. 1955), amerikansk sanger og musiker


== Referanser ==


== Eksterne lenker ==

(en) Behind the Name: Cassandra
(en) Think Baby Names: Cassandra